Vizualizarea fișierelor iWork pe Windows, Linux

Claudiu
Fri, 11 Feb 2011 19:16:09 +0000
Sfaturi și trucuri, iwork, keynote, numbers, pages, pdf

Fișierele .pages pot fi vizualizate și pe alte sisteme de operare, în cazul în care nu avem un Mac OS X / iOS la îndemână.

Un fișier .pages este de fapt o arhivă .zip (mișcare adoptată și de Microsoft de la Office 2007 încoace, cu noul format .docx), astfel că putem modifica extensia unui fișier .pages în .zip. Dacă vom deschide arhiva, vom vedea un folder QuickLook, în care se va afla un fișier Preview.pdf, o versiune PDF a documentului .pages. Acest fișier este folosit de utilitarul Qucik Look din Mac OS X, dar poate fi folosit și pentru vizualizarea conținutului documentului .pages pe Windows sau pe alte sisteme de operare dotate cu un utilitar zip și un PDF reader. Aceiași operațiune se poate aplica și documentelor Numbers sau Keynote. Pentru ca acest truc să funcționeze, trebuie ca opțiunea Include Preview in Document de la salvarea documentului să fie bifată. Din oficiu, aceasta este bifată, dar este bine să vă asigurați de acest lucru (facilitatea nu este implementată și pentru formatele iWork 08).